Broj: 01- 0513-615/22-848/57

Podgorica, 01. novembar 2022. godine

U skladu sa članom 26 Zakona o mladima ("SI. list CG", br. 25/19 | 27/19) i članom 5 Pravilnika o načinu funkcionisanja omladinskih servisa i obavljanju administrativno-tehničkih poslova potrebnih za njihovo funkcionisanje ("SI. list CG", br. 09/20), a u vezi Javnog poziva za angažovanje lica za obavljanje administrativno-tehničkih poslova potrebnih za redovno funkcionisanje omladinskih servisa br. 01- 0513-615/22-848 od 9. avgusta 2022. godine, ministar sporta i mladih donosi

**ODLUKU**

o izboru kandidata za obavljanje administrativno-tehničkih poslova potrebnih za redovno funkcionisanje omladinskih servisa u opštinama: Bar, Kotor, Plav, Petnjica, Pljevlja, Nikšić, Šavnik, Danilovgrad, Mojkovac, Prijestonica Cetinje i Glavni grad Podgorica.

**I** Za obavljanje administrativno-tehničkih poslova potrebnih za redovno funkcionsanje omladinskih servisa u navedenim opštinama predlažu se sljedeći kandidati:

* Bar: **Ajla Jadadić**
* Cetinje: **Irena Vulaš**
* Danilovgrad: **Ljubica Popović**
* Kotor: **Milica Marković**
* Mojkovac: **Aleksandar Vuković**
* Nikšić: **Dragana Ćalasan** i **Miloš Mikić**
* Plav: **Eldin Feratović**
* Petnjica: nema odabranih
* Pljevlja: **Sanela Pilav**
* Podgorica: **Dušan Stanović** i **Katarina Radović**
* Šavnik: **Kosa Drinčić**

**II** Odluka se objavljuje na internet stranici Ministarstva sporta i mladih i portalu e-uprave.

**IlI** Sa kandidatima koji su odabrani za obavljanje administrativno-tehničkih poslova potrebnih za redovno funkcionsanje omladinskih servisa iz stava I ove Odluke, biće zaključeni ugovori kojim se uređuju međusobna prava i obaveze.

**Obrazloženje**

Na osnovu člana 26 Zakona o mladima ("SI. list CG", br. 25/19 | 27/19) i čI. 4 i 5 Pravilnika o načinu funkcionisanja omladinskih servisa i obavljanju administrativno-tehničkih poslova potrebnih za njihovo funkcionisanje ("SI. list CG", br. 09/20), (u daljem tekstu: Pravilnika), dana 9. avgusta 2022. godine. objavljen je Javni poziv br. 01- 0513-615/22-848 za angažovanje lica za obavljanje administrativno-tehničkih poslova potrebnih za redovno funkcionisanje omladinskih servisa u opštinama: Bar, Kotor, Plav, Petnjica, Pljevlja, Nikšić, Šavnik, Danilovgrad, Mojkovac, Prijestonica Cetinje i Glavni grad Podgorica (u daljem tekstu: Javni poziv).

Javnim pozivom je bilo propisano da pravo učešća na isti imaju sva zainteresovana lica koja imaju crnogorsko državljanstvo; prebivalište u Crnoj Gori; najmanje IV nivo kvalifikacije obrazovanja i ne više od 30 godina života, kako je propisano članom 5 Pravilnika. Uz popunjenu prijavu koja je bila sastavni dio Javnog poziva, svi zainteresovani kandidati su bili dužni da dostave uvjerenje o državljanstvu; uvjerenje o prebivalištu; dokaz o završenom nivou obrazovanja i biografiju koja, pored ličnih podataka, sadrži i podatke o obrazovanju, stručnom usavršavanju, posebnim oblastima znanja i vještina koje lice posjeduje.

Takođe, Javnim pozivom je preciziran i opis administrativnio-tehničkih poslova potrebnih za redovno funkcionisanje omladinskih servisa koji, u smislu člana 4 Pravilnika, podrazumijevaju: svakodnevni rad u omladinskom servisu; rad na sprovođenju omladinskih aktivnosti u skladu sa Planom i programom rada omladinskog servisa; poslove koji se odnose na ustupanje omladinskog servisa i sačinjavanje izvještaja o radu omladinskog servisa. Javnim pozivom je propisano da će, prilikom izbora kandidata, prioritet imati kandidati čije je prebivalište u opštini u kojoj se nalazi omladinski servis za koji je raspisan Javni poziv.

Javni poziv, koji je trajao 15 dana, objavljen je 9. avgusta 2022. godine na zvaničnoj stranici Ministarstva sporta i mladih, u jednom štampanom mediju, kao i na zvaničnim društvenim mrežama Ministarstva sporta i madih.

Na Javni poziv je podnijeto 37 prijava kandidata, od čega je, nakon administrativno-tehničke provjere istih, 27 prijava ocijenjene potpunim, 9 ocijenjene nepotpunim i jedna prijava ne ispunjava uslove propisane Javnim pozivom u dijelu koji se odnosi na godine kandidata.

Dana 19.septembra 2022.godine, a imajući u vidu da usljed hakerskih napada na informacioni sistem, zvanična internet stranica Ministarstva sporta i mladih nije bila dostupna, na društvenim mrežama Ministarstva sporta i mladih objavljeno je Obavještenje o dopuni dokumentacije sa spiskom kandidata koji nijesu dostavili potpunu dokumentaciju na Javni poziv i ostavljen rok od 3 dana za dopunu, zaključno sa 22.septembrom 2022.godine. Svi kandidati čija dokumentacija nije bila potpuna obaviješteni su i telefonskim putem o roku za dopunu, kao i šta je neophodno da dostave od dokumentacije. Nakon sprovedenog postupka administrativno-tehničke provjere svih pristiglih prijava, i ostavljenog roka za dopunu dokumentacije, 33 prijave ocijenjene su kao potpune i validne.

Za potrebe sprovođenja postupka ocjenjivanja i odabira kandidata koji će biti angažovani za obavljanje administrativno-tehničkih poslova potrebnih za redovno funkcionisanje omladinskih servisa u 11 navedenih gradova, dana 29. septembra 2022.godine Rješenjem broj 01-0513-615/22-848/45 obrazovana je petočlana Komisija za sprovođenje postupka ocjenjivanja i izbora kandidata (u daljem tekstu: Komisija). Zadatak članova/ca Komisije bio je da:

* Sprovedu intervjue sa kandidatima i postupak ocjenjivanja 33 kandidata koji su na Javni poziv podnijeli kompletnu dokumentaciju i ispunili uslove i kriterijume propisane Javnim pozivom;
* Donesu Predlog odluke o izboru kandidata za obavljanje administrativno-tehničkih poslova potrebnih za redovno funkcionisanje omladinskih servisa.

U skladu sa kriterijumima za ocjenjivanje kandidata koji su definisani Poslovnikom o radu Komisije br. 01-0513-615/22-848/46 od 28. septembra 2022. godine, Komisija je sprovela intervjue i postupak ocjenjivanja 30 kandidata, dok isti za 3 kandidata nije bio sproveden iz razloga što se kandidat nije pojavio/la na intervju ili su obavijestili Komisiju da su odustali od intervjua.

Ocjenjivanje kandidata Komisija je vršila nakon svakog sprovedenog intervjua sa kandidatima pojedinačno, na osnovu pitanja koja su se bodovala kroz bodovnu listu koja je sastavni dio Poslovnika o radu Komisije. Sekretari Komisije su pripremili pojedinačne zapisnike u okviru kojih se nalaze bodovne liste svih članova Komisije.

U prilog sprovedenim intervjuima sa kandidatima, Komisija je konstatovala sljedeće:

* Kandidatkinja Ajla Jadadić koja se prijavila na Javni poziv za administratorku Omladinskog servisa Bar, bila je jedini prijavljeni kandidat za obavljanje administrativno-tehničkih poslova potrebnih za redovno funkcionisanje omladinskog servisa u Opštini Bar.
* Kandidatkinja Irena Vulaš koja se prijavila na Javni poziv za administratorku Omladinskog servisa Cetinje, bila je jedini prijavljeni kandidat za obavljanje administrativno-tehničkih poslova potrebnih za redovno funkcionisanje omladinskog servisa u Prijestonici Cetinje.
* Kandidatkinja Kosa Drinčić koja se prijavila na Javni poziv za administratorku Omladinskog servisa Šavnik, bila je jedini prijavljeni kandidat za obavljanje administrativno-tehničkih poslova potrebnih za redovno funkcionisanje omladinskog servisa u Opštini Šavnik.
* Kandidatkinja Elma Garčević koja se prijavila na Javni poziv za administratorku Omladinskog servisa Petnjica, bila je jedini prijavljeni kandidat za obavljanje administrativno-tehničkih poslova potrebnih za redovno funkcionisanje omladinskog servisa u Opštini Petnjica. Imajući u vidu da je Prema članu 4 stav 7 Poslovnika o radu Komisije, koji glasi „Ukoliko kandidat u ukupnom zbiru bodova ostvari manje od 51 bod, smatraće se da nije zadovoljio kriterijume za izbor administratora/ke omladinskog servisa“ Komisija je na osnovu zbirne bodovne liste konstatovala da kandidatkinja Elma Garčević po ukupnom zbiru bodova nije zadovoljila kriterijume za izbor za administratorku Omladinskog servisa u Petnjici.
* Kandidat Aleksandar Vuković koji se prijavio na Javni poziv za administratora Omladinskog servisa Mojkovac, bio je jedini prijavljeni kandidat za obavljanje administrativno-tehničkih poslova potrebnih za redovno funkcionisanje omladinskog servisa u Opštini Mojkovac.

Prilikom ocjenjivanja kandidata Komisija se rukovodila načelima političke neutralnosti i nepristrasnosti propisanim Zakonom o državnim službenicima i namještenicima („Službeni list Crne Gore“, br.002/18,034/19 i 008/21) koja se, saglasno primjeni istih na državne službenike i namještenike, primjenjuju i na administratore omladinskih servisa.

Komisija je dana, 20. oktobra 2022. godine, na osnovu Izvještaja o radu komisije br. 01- 0513-615/22-848/54 pripremila Predlog odluke o izboru kandidata za obavljanje administrativno-tehničkih poslova potrebnih za redovno funkcionisanje omladinskih servisa u gore navedenim opštinama, br. 01- 0513-615/22-848/56

Na osnovu Predloga Komisije, ministar donosi odluku da se sljedeći kandidati angažuju za obavljanje administrativno-tehničkih poslova potrebnih za redovno funkcionisanje omladinskih servisa po opštinama, i to:

* Bar: **Ajla Jadadić**
* Cetinje: **Irena Vulaš**
* Danilovgrad: **Ljubica Popović**
* Kotor: **Milica Marković**
* Mojkovac: **Aleksandar Vuković**
* Nikšić: **Dragana Ćalasan** i **Miloš Mikić**
* Plav: **Eldin Feratović**
* Pljevlja: **Sanela Pilav**
* Podgorica: **Dušan Stanović** i **Katarina Radović**
* Šavnik: **Kosa Drinčić**

Sa kandidatima koji su odabrani za obavljanje administrativno-tehničkih poslova potrebnih za redovno funkcionsanje omladinskih servisa iz stava i ove Odluke, biće zaključeni ugovori kojim se uređuju međusobna prava i obaveze.

Odluka je konačna.

Pravna pouka: Protiv ove Odluke može se pokrenuti upravni spor kod Upravnog suda Crne Gore, u roku od 20 dana od dana prijema iste.

**M I N I S T A R**

Vasilije Lalošević

\_\_\_\_\_\_\_\_\_\_\_\_\_\_\_\_\_\_\_\_\_\_\_